**SPOMEN GALERIJA IVANA MEŠTROVIĆA**

Trg dr. Franje Tuđmana 12

35210 VRPOLJE

Tel.: 035/439-075

[www.sgimv.hr](http://www.sgimv.hr)

e-mail: spomen.galerija.mestrovic@sb.t-com.hr

**IZVJEŠĆE O RADU SPOMEN GALERIJE IVANA MEŠTROVIĆA VRPOLJE**

**ZA 2018. GODINU**

**1. SKUPLJANJE GRAĐE**

Zbog specifičnosti fonda kao i ograničenog prostora za izlaganje i pohranu građe nije tijekom godine nije bilo novog stjecanja.

**2. ZAŠTITA MUZEJSKE GRAĐE**

**2.1. Preventivna zaštita**

Redovito je prozračivana čuvaonica u kojoj je pohranjena građa koja nije izložena u stalnom postavu.

**3. DOKUMENTACIJA**

**3.1. Inventarna knjiga**

Tijekom godine nije bilo upisa u inventarnu knjigu građe.

**3.2. Katalog muzejskih predmeta**

Izrađen katalog predmeta Likovne zbirke.

Nastavljen rad na katalogu predmeta Zbirke radova Ivana Meštrovića.

**3.3. Fototeka**

Fond fototeke obogaćen je sa 73 digitalne i 23 analogne fotografije s programa „50 godina prvog javnog spomenika u Vrpolju“, a zabilježena su i druga događanja tijekom godine u galeriji (Noć muzeja, likovna i kreativna radionica, radovi)

**3.5. Videoteka**

Pohranjen jedan TV zapis s programa 50 godina prvog javnog spomenika u Vrpolju.

Popisan je cjelokupni fond videoteke (vodi se u Wordu).

**3.6. Hemeroteka**

Hemeroteka broji 441 članak koji se vodi u Wordu. U protekloj godini evidentirano je 9 članka iz tjednog tiska.

**3.9. Ostalo**

Sekundarna dokumentacija upotpunjena je pozivnicama za programe kojima je Galerija bila sudionik ili organizator: na Zagrebačkim šokačkim divanima na temu „Vrpolje Ivanu Meštroviću“ 1983. (1) i likovne izložbe Ankice Verhas održane u Hrvatskoj čitaonici u Vrpolju 1987. (2).

**4. KNJIŽNICA**

**4.1. Nabava**

Knjižnični fond obogaćen je s 22 naslova. Muzejskom razmjenom stečena su 3 naslova, na dar primljeno 16 naslova, a 3 su naslova kupljena.

**4.2. Stručna obrada knjižnog fonda**

Knjižnični fond popisan je i radi preglednosti vodi se u Excel programu**.**

**4.4. Služba i usluge za korisnike**

Stručnom literaturom koristili su se studenti za izradu seminarskih i diplomskih radova na temu Ivana Meštrovića.

**5. STALNI POSTAV**

Stalna izložba djela Ivana Meštrovića postavljena je na 148 m2 izložbenog prostora, raspodijeljenog na prizemlje i kat galerije. U stalnom postavu izloženo je 15 Meštrovićevih djela u gipsu (od kojih je 14 na dugogodišnjoj posudbi) i 20 djela u bronci (vlasništvo Spomen galerije) od kojih je jedno izloženo na otvorenom.

Iz postava je od 22. listopada do 3. prosinca 2018. bilo izuzeto djelo Ivana Meštrovića „Povijest Hrvata“ AMZ-169, zbog izlaganja na izložbi „Okruženju usprkos“ (150 godina HDLU) u Zagrebu.

Opseg: 35 djela Ivana Meštrovića

**6. STRUČNI RAD**

**6.1. Stručna obrada muzejske građe**

Cjelokupni stručni rad u ustanovi obavlja se u suradnji s Muzejima Ivana Meštrovića, zaposlenicima Atelijera Meštrović u Zagrebu i Galerije Meštrović u Splitu.

**6.8. Stručno usavršavanje**

Sudjelovanje na radionici M++ (Iva Validžija) u Gradskom muzeju u Vukovaru u organizaciji MDC-a.

**6.11. Djelovanje u stručnim društvima**

Sudjelovanje na Godišnjoj skupštini Muzejske udruge istočne Hrvatske u studenome 2018. u Vukovaru.

**6.12. Informatički poslovi (kreiranje i održavanje web stranice, on-line baze podataka, digitalizacija građe i sl.)**

Tijekom godine uređivan je i Facebook profil Spomen galerije na kojemu je objavljeno 30 priloga i obavijesti.

**10. IZDAVAČKA DJELATNOST**

**10. 1. Tiskovine**

* plakat: 2
* pozivnica: 1
* programski letak 1

**11. EDUKATIVNA DJELATNOST**

**11.1. Vodstva**

Za organizirane grupe koje su posjetile stalni postav održano je – 26 stručnih vodstava, od kojih 6 za građanstvo i 20 za učenike (od kojih 19 za učenike osnovne, i jedno za učenike srednje škole).

**11.2. Predavanje „Pedeset godina prvog javnog spomenika u Vrpolju“ i prezentacija „Dijeljenje baštine“**

Činjenica da je Ivan Meštrović za života KUD-u i Muzeju „Ivan Meštrović“ Vrpolje darovao gipsani model „Majčine brige“ kao jedino djelo za budući muzej - galeriju u mjestu njegova rođenja, a čiji je brončani odljev prije pola stoljeća postavljen kao prvi javni spomenik u Vrpolju bilo je tema predavanja koje je priredila ravnateljica ustanove. Riječ je o djelu nastalom u ranoj fazi Meštrovićeva stvaralaštva „Majčina briga“/„Majka i dijete“ (Beč, 1905.) i za koje na spomeniku piše „Majka i dijete poklonio rodnom mjestu Vrpolju 1958. godine veliki hrvatski kipar Ivan Meštrović“. Predavanje je sadržavalo i manje poznate činjenice o nastanku dva odljeva u bronci djela „Majčina briga“, od kojih je prvi, iz 1964. godine, rađen za ondašnju Galeriju slika u Osijeku, a ovaj u Vrpolju , iz 1967., postavljen je u javni prostor 1968. u sklopu manifestacije Đakovački vezovi. Prikazani su i razlozi njegova premještanja 1975. na današnju lokaciju, pa sve do uvrštavanja gipsanog modela u stalni postav Spomen galerije 2015 godine. Postavljanje Meštrovićeva djela u javni prostor Vrpolja prije pola stoljeća, simbolično je značilo početak izgradnje spomen galerije koja je potom slijedila. Ustanova se ovim programom uključila u manifestaciju Dani europske baštine 2018. te je u sklopu programa u suradnji s Konzervatorskim odjelom u Slavonskom Brodu, pročelnica Odjela, Željka Perković, održala prezentaciju „Dijeljenje baštine“ kojom je prikazala zaštitne radove na obnovi kulturne baštine na području Brodsko-posavske županije.

Uz predavanje organizirana je i likovna radionica za učenike OŠ „Ivan Meštrović“.

**11.3. Radionice**

Ustanova je organizirala dvije radionice za učenike OŠ „Ivan Meštrović“ Vrpolje.

**11.3.1**

**- likovna** **radionica** „Majčina briga - prvi javni spomenik u Vrpolju“

Sudionici radionice crtali Meštrovićevo djelo „Majčina briga“ (bronca) – skulptura u javnom prostoru i „Majčina briga“ (gips) - eksponat u postavu.

Voditeljice: Kristina Dragun Šimičić i Ivana Petrović

Broj sudionika: 31

**11.3.2**

**-** **kreativna radionica** „Anđeli od komušine“

Voditelji: Karolina Lukač i Željko Čavčić – Muzej Brodskoga Posavlja

Suradnice: Kristina Dragun Šimičić i Ivana Petrović

Broj sudionika: 31

U predbožićno vrijeme u Spomen galeriji održana je radionica izrade ukrasa za božićno drvce – anđeli od komušine (kukuruzovine, šuške) kojima je okićeno božićno drvce u galeriji.

**11.3.3**

**- likovna akcija „Anđeli“**

Poticanje i promicanje dječjeg likovnog stvaralaštva povezanog s Meštrovićevim stvaralaštvom nastavljeno je u suradnji s učiteljima osnovne škole u Vrpolju. Na inicijativu Spomen galerije učiteljica Kristina Dragun Šimičić provela je likovnu akciju na temu anđela s učenicima razredne nastave. Učenici su pod vodstvom svojih učiteljica prema uzoru na Meštrovićeva djela ili svojoj mašti u različitim tehnikama i materijalima izrađivala anđele. Najuspjeliji učenički/dječji radovi bili su predstavljeni na izložbi u sklopu programa Noć muzeja 2019.

**11.4. Ostalo**

U suradnji s OŠ „Ivan Meštrović“ Vrpolje u Spomen galeriji održan je program otvorenja županijske smotre mladih tehničara kojom prigodom su se sudionici natjecanja upoznali s djelom velikog kipara rođenog u Vrpolju.

U sklopu projekta „Mladima u nasljeđe“ namijenjenoga srednjoškolskoj mladeži, u organizaciji Lyons kluba „Brođanka“ i Brodsko-posavske županije, Spomen galeriju posjetila je grupa učenika brodskih srednjih škola koja se uz razgledanje stalnog postava upoznala i s poviješću osnivanja Spomen galerije u mjestu rođenja velikog kipara.

**12. ODNOSI S JAVNOŠĆU**

**12. 1. Press**

O aktivnostima i programima ustanove za javna glasila, radijske i TV emisije redovito i pravovremeno su davane izjave i dostavljane obavijesti.

**12.2. Sudjelovanje u televizijskim i radijskim emisijama**

O aktivnostima i programima davane su izjave za Radio Slavoniju i Slavonsko-brodsku televiziju

**12.7. Ostalo**

**12.7.1. Noć muzeja 2018.**

U okviru teme Noć muzeja 2018. „Muzeji i sport“ bivši sportaši i sportski učitelji u kratkim izlaganjima podsjetili su na značaj amaterskog i školskog sporta i rekreacije kao i zapažene sportske rezultate koje je nekada postizao sport u Vrpolju. Prikaz povijesti sporta u Vrpolju upotpunjen je malom izložbom sportskih memorabilija (oprema, rekviziti, knjige na temu sporta u Vrpolju, priznanja, nagrade, fotografije, sportski bilteni). Posjetitelji su, uz stalni postav Meštrovićevih djela u galeriji, mogli pogledati i raznovrstan kulturno-zabavni program.

**12.7.2. Ostalo**

Tijekom godine posjetiteljima Spomen-galerije bilo je omogućeno razgledanje Meštrovićevih djela izloženih u crkvi Rođenja sv. Ivana Krstitelja u kojoj je Ivan Meštrović kršten.

**13. MARKETINŠKA DJELATNOST**

Surađivalo se s turističkim agencijama i turističkom zajednicom Brodsko-posavske županije.

**14. UKUPAN BROJ POSJETITELJA**

Posjetitelji stalnog postava i povremenih programa....……………………2001

Sudionici edukativnih programa i radionica ..……………………………….99

**Ukupno**  **2100**

**15. FINANCIJE**

**15. 1. Izvori financiranja u %**

- RH 0,00

- regionalna samouprava 97,90%

- lokalna samouprava 0,00

- vlastiti prihod 1,74%

- donacije 0,36%

**15.2. Investicije**

U nastavku zaštitnih radova na zgradi obnovljena su vrata na glavnom i sporednom ulazu u zgradu, te uređeno stubište na sporednom ulazu. Radovi su financirani sredstvima Ministarstva kulture i osnivača Brodsko-posavske županije u čijem se proračunu i vode.

 **Ravnateljica:**

Suzana Bilić Vardić, prof.